Río Ussuri

miniatura|Localización do río Ussuri na conca do Amur.
miniatura|Situación do río Ussuri.

O **río Ussuri**, en ruso **река Уссури**; en chinés simplificado **乌苏里江**; en chinés tradicional **烏蘇里江**; en pinyin **Wūsūlǐ Jiāng**, é un longo río do nordeste de Asia, afluente pola marxe dereita do Amur no seu curso baixo.

Ten unha lonxitude de 897 km, un caudal medio de 1 150 m³/s e drena unha conca de 193 000 km² (superficie similar á de países como Senegal, Siria ou Camboxa).

Administrativamente, discorre polos krais de Khabárovsk e Primorie da Federación de Rusia e forma durante un longo treito a fronteira coa provincia chinesa de Heilongjiang.

## Xeografía 
O río Ussuri nace na cordilleira de Sikhote-Alin, a menos de 50&nbsp;km da costa do mar do Xapón Oriental. Ao principio encamíñase en dirección sur, para logo describir unha ampla curva e dirixirse cara ao norte até unirse ao río Amur na cidade rusa de Khabarovsk.

En gran parte do seu percorrido delimita a fronteira entre China e Rusia. A lonxitude total do río é duns 897 km. Situado nunha rexión de clima moi frío, o río permanece xeado entre os meses de novembro e abril. As enchentes do río debidas ao desxeo e á chuvia son causa de frecuentes inundacións na zona.

### Afluentes 
Os principais ríos tributarios do Ussuri, en dirección augas abaixo, son os seguintes:
* río Arsénievka (pola esquerda), cunha lonxitude de 294&nbsp;km e unha conca de 7 060&nbsp;km²;
* río Songacha (pola esquerda), o principal emisario do gran lago Khanka (4 190&nbsp;km²), que forma fronteira entre a China e Rusia, cunha lonxitud de 180–210&nbsp;km (cambia frecuentemente de leito) e unha conca de 25 600&nbsp;km²;
* río Muling (pola esquerda), cunha lonxitude de 577&nbsp;km e unha conca de 18 500&nbsp;km²;
* río Bolshaya Ussurka (poa dereita), cunha lonxitude de 440&nbsp;km e unha conca de 29 600&nbsp;km²; 
* río Bikin (pola dereita), cunha lonxitude de 560&nbsp;km e unha conca de 22 300&nbsp;km²;
* río Naoli (pola esquerda), cunha lonxitud de 596&nbsp;km e unha conca de 24 000&nbsp;km²;
* río Khor (pola dereita), cunha lonxitude de 453&nbsp;km e unha conca de 24 700&nbsp;km²;

## Historia 
miniatura|A illa Zhenbao.

En 1891, a construción da liña do ferrocarril Transiberiano iniciouse por ambos os extremos á vez. O equipo oriental partiu desde Vladivostok en dirección norte, discorrendo logo pola beira dereita do río Ussuri até chegar a Kabárovsk, onde a liña cruzaba o río Amur mediante unha gran ponte. Este foi o primeiro treito do Transiberiano que foi finalizado, entrando en servizo en 1897, cando foi coñecido como o ferrocarril Ussuri, con máis de 750&nbsp;km de lonxitude.

O río Ussuri tamén é famoso porque foi o escenario do conflito fronteirizo sino-soviético no ano 1969. O momento máis grave foi o combate entre tropas chinesas e rusas pola illa Zhenbao (Damanski en ruso), daquela controlada pola Unión Soviética. En 1991 o goberno ruso aceptou recoñecer a soberanía chinesa sobre moitas das pequenas illas situadas no río como xesto de boa vontade para poñer fin ás disputas territoriais entre os dous países.

## Notas 
## Véxase tamén 
### Bibliografía 
*

### Ligazóns externas 
* Ussuri River na *Encyclopædia Britannica* .